S-8551/2020

Mál þetta, sem dómtekið var 17. febrúar sl., er höfðað með ákæru, útgefinni af lögreglustjóranum á höfuðborgarsvæðinu 29. desember 2020, á hendur S-kk-þgf A-kk-þgf H-kk-þgf, kt. [...], [...], [...], fyrir umferðarlagabrot með því að hafa, fimmtudaginn 23. apríl 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 32 ng/ml) um Engjaveg í Reykjavík, þar sem akstrinum lauk í bifreiðastæði við Glæsibæ.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð saka mála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði krefst vægustu refsingar sem lög leyfa.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í [...]. Samkvæmt framlögðu sakavottorði, dagsettu 22. desember 2020, á ákærði að baki sakarferil en hann hefur fimm sinnum áður sætt refsingu fyrir umferðarlagabrot. Með dómi 10. janúar 2014 var ákærða gert að greiða sekt fyrir akstur undir áhrifum áfengis og ávana- og fíkniefna og akstur án ökuréttinda. Var ákærði sviptur ökurétti í 12 mánuði frá 4. mars 2014 að telja. Með dómi 18. desember 2015 var ákærða gert að greiða sekt fyrir sömu sakargiftir og hann sviptur ökurétti í tvö ár frá 15. apríl 2016. Með dómi 8. desember 2016 var ákærða gert að sæta fangelsi í 30 daga fyrir m. a. akstur undir áhrifum vímuefna og akstur sviptur ökurétti. Var hann jafnframt sviptur ökurétti ævilangt frá þeim degi að telja. Á kærða var gert að sæta fangelsi í fjóra mánuði með dómi 21. september 2017 fyrir akstur undir áhrifum ávana- og fíkniefna, akstur sviptur ökuréttindum og fyrir vörslur fíkniefna. Nú síðast var ákærða með dómi 22. janúar 2019 gert að sæta fangelsi í fjóra mánuði, fyrir akstur undir áhrifum vímuefna og fyrir akstur sviptur ökurétti. Þá var ákærði einnig sviptur ökuréttindum ævilangt frá þeim degi að telja.

Við ákvörðun refsingar verður við það miðað í máli þessu að ákærða sé nú í sjötta sinn gerð refsing fyrir akstur undir áhrifum áfengis og/eða ávana- og fíkniefna og í fimmta sinn fyrir akstur sviptur ökurétti.

Með vísan til framangreinds, sakarefni málsins, dómvenju og að því virtu að ákærði hefur gengist greiðlega við broti sínu, þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða frá birtingu dóms þessa að telja.

Ákærði greiði 77.314 krónur í sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir Á-kk-þf B. S-kk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf A-kk-nf H-kk-nf, sæti fangelsi í 6 mánuði.

Á réttuð er ævilöng ökuréttarsvipting ákærða.

Ákærði greiði 77.314 krónur í sakarkostnað.

S-kvk-nf D-kvk-nf J-kvk-nf